**Alan James McLaren** (født 4. januar 1971 i Edinburgh) er en skotsk tidligere fotballspiller som spilte midtstopper i sin aktive karriere. Han er mest kjent for sine perioder hos Heart of Midlothian FC og Rangers FC, men var også en del av Skottlands tropp under EM i fotball 1992.

Klubbkarriere
-------------

McLaren begynte sin fotballkarriere hos Heart of Midlothian FC i hjembyen i 1987. Han fikk sin debut på førstelaget i 1987/1988-sesongen, en sesong som endte med en respektabel andreplass i serien. Denne bragden ble gjentatt i 1991/1992-sesongen. Høsten 1994 ble McLaren kjøpt opp av storklubben Rangers FC med en overgangssum på 2 millioner pund, og hvor Dave McPherson gikk motsatt vei i samme avtale. 

Han fikk sin debut for klubben den 30. oktober 1994 i et Old Firm-oppgjør mellom Rangers og Celtic FC på Hampden Park, et oppgjør som endte med 3–1 til Rangers. McLaren var med på å vinne tre strake seriemesterskap fra 1995 til 1997, og den skotske cupen i 1996 samt ligacupen i 1997. Etter 1997-sesongen var McLaren plaget av kneskader, og i 1999 bestemte han seg for å legge opp som fotballspiller i en alder av 28 år. Han fikk i mars 1999 tildelt en testimonialkamp mellom Rangers og engelske Middlesbrough FC foran 49 468 tilskuere, en kamp som endte 4–4 og hvor McLaren scoret på straffespark.

Landslagskarriere
-----------------

McLaren fikk sin landslagsdebut for det skotske herrelandslaget den 17. mai 1992 i en vennskapskamp mot USA. Like etter ble han tatt ut i landslagstroppen til EM i 1992 av landslagstrener Andy Roxburgh, hvor han ikke fikk spille noen av Skottlands gruppespillkamper. Han fikk derimot tillit i de påfølgende kvalifiseringskampene mot VM i 1994, som Skottland ikke klarte å kvalifisere seg til. Frem til 1995 fikk han tilsammen 24 landskamper.

Meritter
--------

Rangers
* **Scottish Premier League (4):** 1994/1995, 1995/1996, 1996/1997, 1998/1999
* **Scottish Cup (2):** 1995/1996, 1998/1999
* **Scottish League Cup (2):** 1996/1997, 1998/1999

Referanser
----------

1. ↑  Footballaid.com – Our Ambassadors, Alan McLaren Arkivert 3. mai 2012 hos Wayback Machine. (Besøkt 1. mai 2012)

Eksterne lenker
---------------

* (en) Alan McLaren – FIFA Rediger på Wikidata

* (en) Alan McLaren – Transfermarkt Rediger på Wikidata

* (en) Alan McLaren – national-football-teams.com Rediger på Wikidata

* (en) Alan McLaren – Soccerbase.com Rediger på Wikidata

* (en) Alan McLaren – FootballDatabase.eu Rediger på Wikidata

* (en) Alan McLaren – EU-Football.info Rediger på Wikidata

* (en) Alan McLaren – Skottlands fotballforbund Rediger på Wikidata

* (en) Alan McLaren – FBref Rediger på Wikidata
* (en) Footballdatabase.eu – Player, Alan McLaren – Spillerprofil
* (en) National-football-teams.com – McLaren, Alan – Spillerprofil

| * v
* d
* r
Skottlands tropp – EM i fotball 1992 |
| --- |
| 
* 1 Goram
* 2 Gough (k)
* 3 McStay
* 4 Malpas
* 5 McCoist
* 6 McClair
* 7 Durie
* 8 McPherson
* 9 McKimmie
* 10 McCall
* 11 McAllister
* 12 Smith
* 13 Nevin
* 14 Gallacher
* 15 Boyd
* 16 McInally
* 17 Whyte
* 18 Bowman
* 19 McLaren
* 20 Ferguson
* Landslagstrener: Roxburgh

 | Flagget til Skottland |

|  |  |
| --- | --- |
| Oppslagsverk/autoritetsdata | Prabook
 |